text: Stjal ure i vinter-tiden
  31 oktober 2010 kl. 11.35
  Det er uvist om det var nattens overgang til vinter-tid, der fik to mænd til at begå et indbrud i en ur-forretning i Vejle midtby kort før kl. 8 søndag morgen.
  De to ur-tyve knuste en rude og ragede 15 til 25 ure til sig og tog flugten i en grå Audi, som de kort efter kørte galt i.
  Trods et stort politiopbud og eftersøgning med hunde slap de to ur-tyve væk til fods.
  I den efterladte bil fandt politiet en hel del tyvekoster fra andre indbrud.
  